**UPUTE ZA OBRADU SAMOSTALNE NASTAVNE JEDINICE 7. RAZRED**

- dobro proučiti svu dostupnu literaturu o pojedinoj državi (udžbenici, knjige, članci,

turistički prospekti, Atlas Europe, časopisi, pouzdane internetske stranice...)

- nešto od literature možete i trebate pronaći u školskoj knjižnici (naročito Atlas Europe,

udžbenike i časopise!)

- pročitati literaturu i napraviti zabilješke na papir (najbitnije činjenice)

- prema zabilješkama napraviti prezentaciju koju će učenici gledati i prepisivati iz nje (u

najkraćim natuknicama, ne više od 3 natuknice po jednome slideu na prezentaciji)

- redoslijed slideova:

1.) ime države, vlastito ime i prezime, razred, šk. godina

2.) geografski smještaj i položaj države, obavezno staviti kartu i zastavu države u ppt i

pokazati učenicima na zidnoj karti Europe tu državu

3.) reljef – osnovne informacije, slike pojedinih reljefnih oblika npr. planine, nizine, zavale,

vrhovi ...

4.) klima i vegetacija– osnovne informacije, vrste klime, klimatski dijagram kojega treba

znati objasniti učenicima, vrste vegetacije koje su zastupljene u

pojedinoj klimi

5.) vode – osnovne informacije o rijekama, jezerima, morima, kanalima pojedine države

6.) stanovništvo – osnovne informacije o stanovništvu, gustoći naseljenosti, jeziku,

narodima koji žive u državi, vjeri, političkom uređenju države,

useljavanju ili iseljavanju, nacionalnim manjinama

7.) gospodarstvo - osnovne informacije o gospodarstvu države, stupnju razvijenosti

države, navesti glavne gospodarske grane u državi i njihove proizvode,

istaknuti članstvo u bitnim svjetskim organizacijama, istaknuti najjači

sektor u gospodarstvu države

8.) gradovi – navesti i znati pokazati na karti glavni grad te sve bitne i veće gradove u

pojedinoj državi te njihove posebnosti

9.) zanimljivosti – navesti zanimljivosti pojedine države (može biti vezano za kulturu,

umjetnost, gastronomiju, suvenire, plesove, tradiciju, poznate osobe,

legende,sport, razne manifestacije, građevine, prirodne ljepote i

prirodne pojave, sve ono što smatrate da bi slušateljima bilo

zanimljivo...)

10.) popis literature – pravilno citirati sve izvore koje ste koristili u izradi svojega rada

(kako to napraviti možete pročitati na web stranicama naše

knjižnice ili upitati našu knjižničarku)

- kod izrade ppt prezentacije koristite čitljiv font slova, dovoljno velik da ga svi vide pročitati

i prepisati, te što manje efekata da ne bi odvukli pažnju sa svoje teme

- koristite čim više slikovnog materijala, grafikona, tabela, karti, (koje ćete objasniti

učenicima) video isječaka ili čak kratkih filmova koji će učenicima približiti pojedinu državu

i biti im zanimljivi

- redoslijed slideova morate poštivati ali slobodno možete napraviti i više slideova od

jednog o npr. klimi ili gospodarstvu ili zanimljivostima...ovisi o tome koliko materijala

imate za pojedini slide, mnogo mjesta ćete trebati za slike

- kod usmenog izlaganja budite jasni i dovoljno glasni da vas svi u razredu čuju i da svi vide

što pokazujete na karti, pomognite učenicima da pojedine pojmove pronađu u atlasima i

označe si ih

- dajte dovoljno vremena učenicima da prepišu vaše natuknice s ppt prezentacije a zatim

idite na sljedeći slide

- kod prezentiranja si slobodno možete pomoći natuknicama s papira ili udžbenikom, ali

nemojte čitati s papira ili prezentacije, više pričajte i razgovarajte s učenicima,

postavljajte im pitanja...

- odgovarajte na pitanja ako ih ima i više puta ako je potrebno naglasite bitne činjenice

- održavajte red u razredu jer vi vodite sat i učenici vas slušaju

- učenicima, ako želite, možete zadati domaću zadaću ili na kraju sata postaviti nekoliko

pitanja ili napraviti kviz o „vašoj“ državi da vidite koliko su pratili vaše izlaganje i koliko su

zapamtili bitne pojmove

- kada ste izradili prezentaciju potrebno ju je spremiti i poslati na svoj mail ili facebook stranicu ili na mail učiteljici (mikulec.marina@gmail.com) tako da ju na satu možemo otvoriti!

*- NE DONOSITE prezentaciju na usb sticku jer neće biti prihvaćena (zbog zaštite od virusa i oštećenja datoteka! ☹)*

- vrijeme koje je na raspolaganju za pojedine države:

- ako imate bilokakvih pitanja ili nedoumica vezano za prezentaciju ili pripremu sata

slobodno mi pišite na mail i odgovoriti ću vam ([mikulec.marina@gmail.com](mailto:mikulec.marina@gmail.com)) ili me pitajte

na satu geografije

Sretno svima i puno uspješnosti u izvedbi vaše nastavne jedinice!

Učiteljica Marina Mikulec